Kuskas

Kuskas (isp. Cuzco, Cusco; keč. Qosqo, Qusqu) – miestas pietinėje Peru, Anduose, šalia Urubambos slėnio. Kusko regiono centras. Apie 500 tūkst. gyventojų. Miestas įsikūręs 3500 m aukštyje virš jūros lygio ir garsus tuo, kad buvo Inkų imperijos sostine. 2006 m. čia užfiksuotas aukščiausias pasaulyje UV spinduliavimo lygis. Tekstilės, maisto pramonė. Yra 1692 m. įkurtas universitetas. Keli institutai ir muziejai (ypač žymus archeologijos). Miestas įkurtas inkų XI a. Imperijos centru buvo iki 1534 m., kai Kuską užėmė Fransisko Pisaro vadovaujami konkistadorai. Miestas įtrauktas į UNESCO pasaulio paveldo sąrašą. Čia galima išvysti Inkų imperijos laikų šventyklų, tvirtovių, rūmų. Taip pat miestą puošia ir kolonijinio laikotarpio pastatai. Sportas Cienciano – futbolo klubas, rungtyniavo aukščiausioje lygoje. Cusco FC – futbolo klubas, rungtyniavo aukščiausioje lygoje. Deportivo Garcilaso – futbolo klubas, rungtyniavo aukščiausioje lygoje. Namų rungtynes žaidžia Garcilaso stadione (isp. Estadio Garcilaso), talpinančiame 42 tūkst. žiūrovų. Galerija Šaltiniai Nuorodos Miesto vaizdai Archyvuota kopija 2006-08-13 iš Wayback Machine projekto. Turizmas Kuske